147 



Antal Forsøg og deels vise Observatioosfeilene sig større end 

 hos Darcy. Bestemme vi disse Ledningers Modstandscoefficienter, 

 saa findes til Darcy's Ledning at svare m = 0,0104, 

 medens til Bazin's Ledning svarer m = 0,0180. 

 Bazin har udført en stor Mængde Forsøg over Vandets Be- 

 vægelse i aabne Ledninger og troer derefter at maatte antage, 

 at Lovene for Vandets Bevægelse ere grundforskjellige fra dem, 

 der gjælde om heelt fyldte Ledninger; men herved er han ganske 

 vist paa Vildspor. 



Der foreligge fra ældre Tid Resultaterne af en stor Mængde 

 Strømmaalninger, foretagne af Bruning i Slutningen af det forrige 

 Aarhundrede i forskjellige Floder, navnlig Rhinen, Waalfloden 

 m. fl. De ere udførte med stor Flid, men ere dog, som let 

 kan vides, meget mangelfulde. Alligevel have de Krav paa Op- 

 mærksomhed, deels fordi Hastigheden er bestemt for hver 

 halv Fods Dybde, fra oven nedad imod Bunden i en Række af 

 Perpendiculærer for hvert enkelt Tværsnit paa Strømmen , — 

 hvorved en stor Deel af den tilstedeværende Mangelfuldhed i 

 Bestemmelsen af Hastigheden taber sin Betydning, — men deels 

 og fornemmelig fordi de af Bruning undersøgte Strømme havde 

 en Dybde af indtil 23 Fod. Ved at anvende Theorien paa disse 

 Strømme og ved navnlig at bestemme Formlernes Constanter 

 ved Hjælp af Brunings Maalninger, findes de beregnede og de 

 observerede Hastigheder i alle Dybder at være saa nær over- 

 eensstemmende, som det paa nogen Maade kunde ventes, og 

 denne Overeensstemmelse giver saaledes en ny Bekræftelse paa 

 Rigtigheden af den opstillede Theori. Bestemmes Modstands- 

 coefficienten m ifølge Brunings Maalninger, findes denne at 

 variere imellem Grændserne 0,0250 og 0,0080, og i Gjennemsnit 

 at kunne sættes = 0,0160; og da Modstanden ved Bunden af 

 disse Strømme sandsynligviis maa nærme sig til den, som finder 

 Sted, hvor en Havstrøm flyder hen over en underliggende Vand- 

 masse, som ikke deeltager i Bevægelsen, uden for saa vidt at 

 den sættes i en valtseformig Omdreining under Overfladestrømmen, 



10* 



